ZAPISNIK SA SASTANKA POVJERENSTVA ZA IZVOĐENJE VIŠEDNEVNE IZVANUČIONIČKE NASTAVE

održanog 5. listopada 2021. s početkom 17:20 sati u prostorima škole

**Nazočni:** Lino Gočen, predstavnik roditelja 8. a razreda; Denis Fileš, predstavnik roditelja 8. b razreda; Toni Rajković, Suzana Ruško, razrednici osmih razreda; Eva Čižmek, zamjenica predstavnika učenika 8. b razreda

Zapisničar: Suzana Ruško, prof.

Dnevni red:

1. Otvaranje ponuda pristiglih na javni poziv za provedbu višednevne izvanučioničke nastave

Predsjednik Povjerenstva utvrđuje nazočnost članova i zaključuje da postoji kvorum za pravovaljano donošenje odluke o izboru putničkih agencija koje će biti predstavljene roditeljima na roditeljskom sastanku.

Ad 1)

Na Javni poziv za višednevnu izvanučioničku nastavu u Slavoniju namijenjenu učenicima osmih razreda u trajanju od 2 dana (18. i 19. listopada 2021.) pristigle su dvije ponude turističkih agencija:

* turistička agencija Speranza
* Spektar putovanja d.o.o.

Prva ponuda koju je Povjerenstvo otvorilo bila je ponuda turitičke agencije Speranza sa sljedećim sadržajem:

1. dan (Zagreb – Kopački rit – Osijek – Tordinci)

‒ organizirani razgled Osijeka (povijesna jezgra Tvrđa, znamenitosti grada)

‒ ručak u restoranu

‒ posjet Parku prirode Kopački rit uz edukativni program *Duh iz močvare*

‒ smještaj na šokačkom imanju Acin salaš (večera i noćenje)

2. dan (Tordinci – Vukovar)

‒ doručak

‒ razgled grada Vukovara s uključenim ulaznicama za Muzej vučedolske kulture i Vodotoranj

‒ odlazak na Memorijalno groblje i Ovčaru s uključenim ulaznicama za Spomen dom Ovčara

‒ ručak.

U aranžman su uključene i ostale tražene stavke (prijevoz licenciranim autobusom, 3 gratis aranžmana za učenike, voditelj putovanja, stručno vodstvo, osiguranje od otkaza putovanja i nesretnog slučaja, smještaj na bazi polupansiona).

U aranžman je uključen i brzi antigenski test za učenike, stavka koja nije bila eksplicitno naznačena u natječaju.

Cijena aranžmana na osnovi 46 plaćenih mjesta iznosi 930 kn.

Cijena aranžmana se mijenja u slučaju manjeg broja izleta po osobi (35 plaćenih mjesta 990 kn).

Druga ponuda koju je Povjerenstvo otvorilo bila je ponuda Spektar putovanja d.o.o. sa sljedećim sadržajem:

1. dan (Zagreb – Vukovar – Tordinci/Acin salaš)

‒ odlazak na Memorijalno groblje i Ovčaru

‒ posjet Muzeju vučedolske kulture i Vodotornju s uključenim ulaznicama i stručnim vodstvom

‒ ručak i razgled grada Vukovara

‒ smještaj na šokačkom imanju Acin salaš (večera i noćenje)

2. dan (Tordinci/Acin salaš – Osijek – Kopački rit)

‒ organizirani razgled Osijeka (povijesna jezgra Tvrđa, znamenitosti grada)

‒ slobodno vrijeme i ručak u restoranu

‒ posjet Parku prirode Kopački rit uz edukativni program *Duh iz močvare* i plovidba brodom uz pratnju stručnog vodiča.

U aranžman su uključene i ostale tražene stavke (prijevoz licenciranim autobusom, 3 gratis aranžmana za učenike, voditelj putovanja, stručno vodstvo, osiguranje od otkaza putovanja i nesretnog slučaja, smještaj na bazi polupansiona).

Cijena aranžmana na osnovi 46 plaćenih mjesta iznosi 890 kn.

Cijena aranžmana ne mijenja se u slučaju manjeg broja osoba.

**Zaključak:** Povjerenstvo je zaključilo da obje pristigle ponude ispunjavaju propisane uvjete i bit će predstavljene roditeljima učenika za koje se organizira izvanučionička nastava.

Roditeljski sastanak bit će u ponedjeljak 11. listopada 2021. godine s početkom u 19:00 sati u predvorju škole.

U Zagrebu 6. listopada 2021. predsjednik Povjerenstva

Suzana Ruško